CELEX: 62012CA0225
Language: fi
Date: 2013-11-07 00:00:00
Title: Asia C-225/12: Unionin tuomioistuimen tuomio (toinen jaosto) 7.11.2013 (Raad van Staten (Alankomaat) esittämä ennakkoratkaisupyyntö) — C. Demir v. Staatssecretaris van Justitie (Ennakkoratkaisupyyntö — ETY:n ja Turkin välinen assosiaatiosopimus — Assosiaationeuvoston päätöksen N:o 1/80 13 artikla — Standstill-lausekkeet — Laillisen oleskelun käsite)

11.1.2014   
            
            
               FI
            
            
               Euroopan unionin virallinen lehti
            
            
               C 9/9
            
         Unionin tuomioistuimen tuomio (toinen jaosto) 7.11.2013 (Raad van Staten (Alankomaat) esittämä ennakkoratkaisupyyntö) — C. Demir v. Staatssecretaris van Justitie
   (Asia C-225/12) (1)
   
   (Ennakkoratkaisupyyntö - ETY:n ja Turkin välinen assosiaatiosopimus - Assosiaationeuvoston päätöksen N:o 1/80 13 artikla - Standstill-lausekkeet - Laillisen oleskelun käsite)
   2014/C 9/13
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Raad van State
   
      Pääasian asianosaiset
   
   
      Kantaja: C. Demir
   
      Vastaaja: Staatssecretaris van Justitie
   
      Oikeudenkäynnin kohde
   
   Ennakkoratkaisupyyntö — Raad van State — Alankomaat — ETY:n ja Turkin tasavallan välisellä assosiaatiosopimuksella perustetun assosiaationeuvoston assosiaation kehittämisestä 19.9.1980 tekemän päätöksen N:o 1/80 13 artiklan tulkinta — Jäsenvaltioita koskeva kielto ottaa käyttöön uusia niiden alueella laillisesti oleskelevien ja työskentelevien turkkilaisten työntekijöiden työmarkkinoille pääsyyn kohdistuvia rajoituksia — Kansallinen lainsäädäntö, jossa säädetään Turkin kansalaisille jäsenvaltion alueelle myönnettävää ensimmäistä maahantulolupaa koskevasta aineellisesta ja/tai muodollisesta edellytyksestä — Vaatimus siitä, että asianomaisella henkilöllä on oltava väliaikainen oleskelulupa ennen Alankomaihin saapumista ja oleskeluluvan hakemista — Yhdistetyissä asioissa C-317/01 (Abatay) ja C-369/01 (Sahin) annetun tuomion 85 kohta (Kok., s. I-12301)
   
      Tuomiolauselma
   
   
               1)
            
            
               Assosiaation kehittämisestä Euroopan talousyhteisön ja Turkin välisestä assosiaatiosta tehdyllä sopimuksella, jonka ovat allekirjoittaneet Ankarassa 12.9.1963 yhtäältä Turkin tasavalta ja toisaalta Euroopan talousyhteisön jäsenvaltiot sekä yhteisö ja joka on tehty, hyväksytty ja vahvistettu yhteisön puolesta 23.12.1963 tehdyllä neuvoston päätöksellä 64/732/ETY, perustetun assosiaationeuvoston 19.9.1980 tekemän päätöksen N:o 1/80 13 artiklaa on tulkittava siten, että kun vastaanottavan jäsenvaltion toimenpiteellä pyritään määrittelemään Turkin kansalaisten aseman säännönmukaisuuden arviointiperusteet vahvistamalla tai muuttamalla niitä aineellisia ja/tai muodollisia edellytyksiä, jotka koskevat kyseisten kansalaisten tuloa sen alueelle, siellä oleskelua ja tarvittaessa siellä työskentelyä, ja kun nuo edellytykset merkitsevät uutta rajoitusta turkkilaisten työntekijöiden vapaan liikkuvuuden käyttämiselle kyseisessä artiklassa ilmaistussa standstill-lausekkeessa tarkoitetulla tavalla, tuota lauseketta ei voida jättää soveltamatta pelkästään sen perusteella, että toimenpiteellä on tarkoituksena ehkäistä laitonta maahantuloa ja oleskelua ennen oleskeluluvan hakemista.
            
         
               2)
            
            
               Päätöksen N:o 1/80 13 artiklaa on tulkittava siten, ettei oleskelu ole ”laillista” silloin, kun asianomaisella on väliaikainen oleskelulupa, joka on voimassa vain odotettaessa oleskeluoikeudesta tehtävää lopullista päätöstä.
            
         
      (1)  EUVL C 243, 11.8.2012.